Държавен вестник, бр. 108, 2014 г., стр. 21

БРОЙ  108	
Д Ъ Р Ж А В Е Н  В Е С Т Н И К 	
СТР.  21  
15. координира дейността, свързана с дву­
странното сътрудничество в отбранителната 
промишленост – представя Министерството 
и българския бизнес в работата на органи 
за двустранно сътрудничество в областта на 
сигурността и отбраната, както и в между­
правителствени комисии за икономическо 
сътрудничество в частта за индустриално съ­
трудничество за сигурност и отбрана, участва 
в разработването и прилагането на двустранни 
споразумения и програми, подпомага фирмите 
при участието им в международни изложения;
16. участва в разработването на прогнозите 
и на проектобюджета на Министерството, 
както и в изпълнението на програмите от 
програмния бюджет на Министерството с 
оглед на функционалната си компетентност.
Чл. 29. Дирекция „Техническа хармониза­
ция и политика за потребителите“:
1. подпомага министъра при изпълнение 
на задълженията му във връзка с членството 
на Република България в ЕС;
2. координира цялостната работа на Ми­
нистерството по въпросите на ЕС в областта 
на икономиката;
3. координира и участва в подготовката на 
позицията и участието от българска страна 
в редовните и неформалните заседания на 
Съвета на ЕС по конкурентоспособност;
4. координира работата на Министерството 
по Националната програма за реформи;
5. подпомага министъра при разработването 
и координирането на Държавната политика 
за защита на потребителите и за нейното 
интегриране при провеждането на другите 
секторни и хоризонтални политики;
6. анализира развитието на Политиката за 
защита на потребителите на европейско ниво 
и изготвя средносрочни стратегии за разви­
тието на тази политика на национално ниво;
7. координира участието на Република 
България в Многогодишната програма на 
ЕС за подкрепа на дейностите за защита на 
потребителите, както и участието в други 
международни програми за защита на по­
требителите;
8. подпомага министъра при:
а) изготвянето на списък на квалифици­
раните организации в Република България, 
които имат правен интерес да предявяват 
искове за преустановяване или за забрана на 
действия или търговски практики, които са 
в нарушение на колективните интереси на 
потребителите;
б) признаването на сдружения на потре­
бители за представителни на национално 
ниво в съответствие със Закона за защита 
на потребителите;
в) създаването на помирителни комисии, 
които съдействат за разрешаването на спорове 
между потребители и търговци, и определя­
нето на членовете, седалището и района на 
действие на тези комисии;
9. организира работата на Националния 
съвет за защита на потребителите;
10. провежда диалог с неправителствените 
организации за защита на потребителите и 
подпомага министъра при оказване на финан­
сова подкрепа на неправителствените органи­
зации за защита на потребителите съгласно 
действащото законодателство;
11. осъществява взаимодействие с Коми­
сията за защита на потребителите и с други 
административни органи, имащи отношение 
към защитата на потребителите;
12. подпомага министъра при осъществява­
не на политиката в областта на обществените 
поръчки и осъществява взаимодействие с 
Агенцията по обществени поръчки;
13. подпомага министъра при разработва­
нето на националните политики в областта 
на надзора на пазара, на стандартизацията, 
метрологията и акредитацията и осъществява 
взаимодействие с националните институции в 
тези области, по-конкретно с Българския ин­
ститут за стандартизация, Държавната агенция 
за метрологичен и технически надзор, Българ­
ския институт по метрология и Изпълнителна 
агенция „Българска служба за акредитация“;
14. организира работата на Националния 
съвет по метрология;
15. изпълнява задълженията на Национален 
информационен център за обмен на инфор­
мация за проекти на технически регламенти 
с Европейската комисия;
16. изпълнява задълженията на звено за 
контакт относно продукти по смисъла на 
чл. 9 от Регламент (ЕО) № 764/2008 на Ев­
ропейския парламент и на Съвета от 9 юли 
2008 г. относно установяване на процедурите, 
свързани с прилагането на някои национални 
технически правила за продукти, законно 
предлагани на пазара в други държави членки, 
и за отмяна на Решение № 3052/95/ЕО (ОВ, 
L 218 от 13.08.2008 г.);
17. изпълнява задълженията на Национален 
информационен център по Споразумението 
за техническите пречки пред търговията към 
Споразумението за СТО;
18. осъществява организационно-техниче­
ското обслужване на дейността на Съвета за 
координация и обмен на информация между 
органите, осъществяващи контрол на пазара 
на стоки;
19. координира дейностите във връзка 
с правилното прилагане от националните 
компетентни органи на изискванията и 
разпоредбите на Директива 2006/123/ЕО 
на Европейския парламент и на Съвета от 
12 декември 2006 г. относно услугите на въ­
трешния пазар (ОВ, L 376 от 27.12.2006 г.), 
свързани с установяването и презграничното 
предоставяне на услуги;
20. осъществява координация, наблюде­
ние и контрол по отношение на развитието